לכבוד ב' בניסן תשפ"ד

מר אלעד מן, עו"ד 10 אפריל 2024

הצלחה לקידום חברה הוגנת (ע"ר)

באמצעות הדואל:foi@htl.org.il

חבר נכבד,

**הנדון: החלטה בבקשה לקבלת מידע (לפי חוק חופש המידע התשנ"ח -1998)**

 סימוכין: בקשתך לקבלת מידע מיום 26.03.24

בהמשך לבקשתך שבסימוכין לפי חוק חופש המידע, התשנ"ח – 1998 (להלן – החוק) בעניין התקשרויות המועצה הישראלית לצרכנות "הנוגעות לייעוץ תקשורת, יח"ץ, פרסום וייעוץ אסטרטגי או ניהול משברים" לשנים 2023-2024, הריני להשיבך, כדלקמן:

**1.** המועצה הישראלית לצרכנות (להלן –המועצה) הנה חברה ממשלתית הפועלת מכוח חוק המועצה הישראלית לצרכנות תשס"ח - 2008 ומשמשת כארגון הצרכנים היציג בישראל.

**2.**  להלן התייחסותי לבקשה שבסימוכין, ופירוט התקשרויות המועצה לשירותי ייעוץ תקשורת, יח"ץ, פרסום וייעוץ אסטרטגי או ניהול משברים לשנים 2023-2024 :

 **שנת 2023 -** בתאריך 21.11.22 המועצה התקשרה לתקופה קצרת מועד עם הספק – חב' פוניה בע"מ בהסכם למתן שירותי שיווק דיגיטלי להקמת עמודים ברשת החברתית 'אינסטגרם' ו'טוויטר', לקידום פרסומים ברשת החברתית 'אינסטגרם', 'פייסבוק' ו'טוויטר' ולתחזוקה שוטפת. בגין התקשרות זו שילמה המועצה סך של 28,080 ₪ כולל מע"מ.

 **שנת 2024 -** בשנת 2024 המועצה לא התקשרה עם ספקים לקבלת שירותי ייעוץ תקשורת, יח"ץ פרסום וייעוץ אסטרטגי או ניהול משברים.

**3**. אנו מודים לך על פנייתך.

 